पाक जेल में बिगड़ती जा रही है सरबजीत की हालत  
मौत की सजा पाए भारतीय कैदी सरबजीत सिंह की हालत पाकिस्तानी जेल में जिस तरह दिनों-दिन बिगड़ती जा रही है।
मौत की सजा पाए भारतीय कैदी सरबजीत सिंह की हालत पाकिस्तानी जेल में जिस तरह दिनों-दिन बिगड़ती जा रही है, उससे उसकी मौत तक हो सकती है। सरबजीत सिंह की हालत के बारे में उसकी बहन ने यह दावा किया है।  दलबीर कौर ने कहा है कि सरबजीत के वकील अवैस शेख ने लाहौर से उन्हें फोन पर सूचित किया है कि जेल में सरबजीत की हालत दिनों-दिन बिगड़ती जा रही है और वह जोड़ों के दर्द, अनिद्रा, उच्च कोलस्ट्राल की चपेट में आ गया है।  दलबीर ने बताया कि अगर अब भी आवश्यक कार्रवाई नहीं की जाती है तो लाहौर की कोटलखपत जेल में बंद सरबजीत की मौत तक हो सकती है।  उन्होंने कहा कि एकान्त कक्ष में रखे जाने के कारण सरबजीत काफी दबाव में जी रहा है। दलबीर ने यह भी दावा किया कि जेलर ने सरबजीत तक जाने से शेख को रोक दिया और हस्तक्षेप की मांग को लेकर अदालत में एक याचिका दायर की गई है।